Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2011/013 DK/Flextronics” referenciaszámú kérelme) /* COM/2012/0623 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 21-én a Dániában a Flextronics International Denmark A/S vállalatnál (a továbbiakban: Flextronics Denmark) történt elbocsátásokat követően Dánia benyújtotta az EGAA-ból nyújtott pénzügyi hozzájárulás iránti „EGF/2011/013 DK/Flextronics” referenciaszámú kérelmet. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/013 Tagállam || Dánia 2. cikk || c) Elsődlegesen érintett vállalat || Flextronics International Denmark A/S Beszállítók és az ellátási lánc következő szintjein álló termelők || 0 Referencia-időszak || 2011.7.1. – 2011.10.31. A személyre szabott szolgáltatások nyújtásának kezdete || 2012.3.21. A kérelem benyújtásának időpontja || 2011.12.21. A referencia-időszakban elbocsátott munkavállalók száma || 216 A referencia-időszak előtt és után elbocsátott munkavállalók száma || 87 Összes támogatható elbocsátás || 303 Az intézkedés által várhatóan érintett, elbocsátott munkavállalók száma || 153 A személyre szabott szolgáltatásokhoz kapcsolódó kiadások (EUR) || 1 972 381 Az EGAA végrehajtásához kapcsolódó kiadások[3] (EUR) || 136 712 Az EGAA végrehajtásához kapcsolódó kiadások (%) || 6,48 Teljes költségvetés (EUR) || 2 109 093 EGAA-hozzájárulás EUR-ban (65 %) || 1 370 910 1. A kérelmet 2011. december 21-én nyújtották be a Bizottsághoz, és 2012. augusztus 23-ig további információkkal egészítették ki. 2. A kérelem az 1927/2006/EK rendelet 2. cikkének c) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat 3. Dánia szerint a Flextronics Denmarknál történt elbocsátások a világkereskedelemben a globalizáció hatására bekövetkezett fő strukturális változások közvetlen következményei, mégpedig azon szolgáltatások területén, amelyeket a Flextronics Denmark nyújt, azaz az eredeti elektronikai berendezések gyártóinak nyújtott dizájn- és elektronikai ipari szolgáltatások. 4. A Flextronics International Denmark A/S (a cég teljes neve) vállalatot 2004-ben azon Flextronics International Ltd. részeként alapították, amelyet egy eredetileg 1969-ben, a Szilícium-völgyben alapított amerikai cég utódjaként 1990-ben Szingapúrban jegyeztek be. A Flextronics vállalatot 2011-ben a bevétele alapján a CircuitsAssembly.com[4] a világ második legnagyobb elektronikai ipari szolgáltatásokat nyújtó cégként rangsorolta. 5. Az elektronikai berendezések gyártásában egy ideje az a tendencia figyelhető meg, hogy létesítményeket Ázsiába helyezik át. Ezt a tendenciát a Flextronics is követte: a szingapúri központ a dán vállalat megszüntetéséről döntött, ugyanakkor Európán kívül kibővítette tevékenységeit. A Flextronics International Ltd. fejlesztési stratégiája jelenleg hatalmas gyártási parkok létesítésére összpontosít Dél-Amerikában és Délkelet-Ázsiában[5]. 6. A Flextronics Denmark a nyomtatott áramköri kártyák (printed circuit boards, PCBs) jelentős gyártója volt. E kártyák minden elektronikus berendezésben jelen vannak alkatrészként, legyen az intelligens kártya, elektronikus játék, digitális fényképezőgép, mobiltelefon, személyiszámítógép-elektronika stb. Mivel a cég ezt a gyártást a Multek nevű leányvállalatához – a világon az egyik legismertebb PCB-előállítóhoz – helyezte át, és ezáltal egyablakos összekapcsolási lehetőségeket hozott létre az elektronikus iparágazatban, a Flextronics International Ltd.-nek a Flextronics Denmarkhoz és a szóban forgó európai PCB-piachoz már nem fűződött érdeke. 7. Az 1978-ban alapított Multek világszerte, négy különböző kontinensen, tíz telephelyen 12 000 alkalmazottat foglalkoztat. Európában már csak 420 alkalmazottja maradt (Rigid PCB Manufacturing-Germany), az USA-ban 370, ellenben a Kínában található telephelyek, amelyek Dél-Ázsia virágzó elektronikai iparát látják el, gyorsan terjeszkednek (10 900 alkalmazott). 8. Japán és az ázsiai és csendes-óceáni régió együttvéve India és Kína mellett a világszintű PCB-piac fő részét képezik. Ezen országok egyre nagyobb jelentőségének a fő oka az elektronikai gyártás gyors terjeszkedése, nem utolsósorban a munkaerőköltség és a gyártás költséghatékonysága miatt[6]. 9. E körülmények között, valamint az elektronikai gyártásra általában és a PCB-kre különösen jellemző, zsugorodó európai piacokra tekintettel a cég vezetése 2011 augusztusában úgy döntött, hogy bezárja a Flextronics Denmarkot. Az elbocsátások számának igazolása és a 2. cikk c) pontjában foglalt kritériumok teljesítése 10. Dánia ezt a kérelmet az 1927/2006/EK rendelet 2. cikkének c) pontja alapján nyújtotta be, amely az érintett tagállam(ok) által kellőképpen alátámasztott kivételes esetekben, ha az elbocsátások súlyos következménnyel járnak a foglalkoztatottságra és a helyi gazdaságra nézve, akkor is lehetővé teszi a tagállamok számára az Alapból származó támogatásra vonatkozó kérelem benyújtását, ha az a) és a b) pontban meghatározott feltételek nem teljesülnek maradéktalanul. 11. A kérelem arra hivatkozik, hogy a 2011. július 1. és 2011. október 31. közötti négy hónapos referencia-időszakban 216 főt, a referencia-időszakon kívül – de ugyanannak a csoportos létszámcsökkentési eljárásnak a keretében – további 87 főt bocsátottak el a Flextronics International Denmark A/S vállalattól. Mind a 303 elbocsátott munkavállalót az 1927/2006/EK rendelet 2. cikke (2) bekezdésének első francia bekezdése alapján vették számításba. 12. Dánia érvelése szerint a kérelmet különleges körülmények között nyújtották be, és az EGAA-támogatásra irányuló kérelmet a munkáltatónak a helyi munkaerő-piaci fontosságával, Skive város átfogó munkaerő-piaci helyzetével, valamint a demográfiai tendenciákkal indokolja. A Flextronics Denmark bezárását a térség fontos munkáltatóinak megszűnése, illetve tevékenységeik áthelyezése előzte meg, mint pl. a következő vállalatok esetében: Metallic, Nørhaven, Jamo, Royal Greenland, Bodisen és Danish Crown. A dán hatóságok megerősítik, hogy bezárásakor a Flextronics Denmark vállalat volt a városban a legfontosabb ipari munkáltató. 13. A dán hatóságok érvelése szerint erre az esetre jellemző különleges körülmény az is, hogy Skive város a Midtjylland régió része, amelyre az elmúlt néhány évben a globalizáció negatív hatást gyakorolt, és amely esetében 2010-ben és 2012-ben is igényeltek EGAA-támogatást (EGF/2010/017 és EGF/2012/003). Az elbocsátások mindkét esetben a Vestas csoportnál történtek; 2009. június és 2010. március között 813, 2012-ben pedig további 569 munkavállalót bocsátottak el. A Varde városában (Dél-Dánia régió) lakó munkavállalók kivételével valamennyi munkavállaló a Midtjylland régió lakosa, ahol Skive városa található. Ez a Flextronicstól elbocsátott munkavállalók elhelyezkedési lehetőségeit még jobban korlátozza. 14. A Skive városára jellemző korlátozott munkaerő-piaci lehetőségektől eltekintve a munkanélküliségi ráták tekintetében még egyértelműbb volt a negatív tendencia a Midtjylland régióhoz és az egész Vestjylland térséghez viszonyítva. A munkanélküliek aránya 2011 novemberében Skivében 5,6 % volt, és 2012. márciusra 7 %-ra emelkedett, miközben Midtjylland esetében a munkanélküliek aránya 2011 novemberében 5,2 %-nak, 2012 márciusában pedig 6 %-nak felelt meg (5 % és 6 % ugyanazon referencia-időszakban a Vestjylland térség esetében). 15. A 2006–2011-es időszakban Skive városban az iparágazati munkahelyek száma 35 %–kal csökkent. A 2008–2010-es időszakban a munkahelyek megszüntetésének aránya sokkal magasabb volt (7,5 %), mint általánosságban Dánia többi részén (4 %), illetve különösen a Midtjylland régióban (4,5 %). 16. Dánia egészéhez viszonyítva (18,1 %) Skive városát a szakképzetlen munkavállalók, valamint azon munkavállalók magasabb aránya jellemzi (20,1 %, illetve 35,5 %), akik kizárólag általános iskolai végzettséggel rendelkeznek; Dánia egészére ugyanez a mutató 29,3 %. 17. A 2010-es munkaerő-piaci mutatók szerint a város lakosságának 2,2 %-a volt munkanélküli, 3 %-ukat ideiglenesen nem foglalkoztatták, míg 20 %-ukat foglalkoztatták alacsony képzettségűként és csupán 4,6 %-ukat magas képzettségűként. A Flextronics Denmarknál történt elbocsátások vélhetően tovább rontják Skivében a munkaerő-piaci helyzetet, különösen az alacsony képzettségű munkavállalókra nézve. 18. A dán hatóságok a 2006 óta megfigyelhető kedvezőtlen demográfiai változásokra is hivatkoznak, ekkor kezdődött a gyártási ágazat munkahelyeinek visszaesése, mikor is a fiatal és jobban képzett munkavállalók másutt néztek új állás után, és elhagyták a várost. A leírt körülményekre tekintettel a dán hatóságok a munkaerőpiac jövőjét különösen veszélyeztetettnek ítélik meg, és ezért a Flextronicstól elbocsátott munkavállalókat tovább kívánják képezni, hogy Skive városán belül megfelelő álláslehetőségeket biztosítsanak nekik. 19. Ilyen körülmények között elmondható, hogy az elbocsátások komoly negatív hatást gyakorolnak a regionális és a helyi gazdaság szóban forgó ágazatára. Az elbocsátások előre nem látható jellegének magyarázata 20. A dán hatóságok szerint az elbocsátások nem voltak előre láthatók, mivel a Flextronics Denmark A/S 2004 és 2011 között kimagaslóan jól fejlődött. 2010-ben 420 főt foglalkoztatott, és Skive legnagyobb ipari munkáltatójának minősült. 2010-es éves beszámolójában a Flextronics Denmark 11,2 millió dán koronának (mintegy 1,5 millió EUR-nak) megfelelő nyereségről számolt be. 21. A kiváló gazdasági eredményekre való tekintettel egyáltalán nem volt előre látható, hogy a központ 2011 kezdetén, mivel már nem fűzték érdekek a dán piachoz, megkezdi Skivében a munkavállalók elbocsátását. A vezérigazgató ugyan egy új stratégiával és a termékek diverzifikációja révén megpróbálta megmenteni a céget, 2011. augusztusban azonban a Flextronics Int. Ltd úgy döntött, hogy bezárja a skivei üzemet. Az elbocsátó vállalatok és a támogatásra jogosult munkavállalók meghatározása 22. A kérelem a Flextronics Denmarktól elbocsátott 303 főre vonatkozik, akik közül várhatóan 153-an részesülnek az intézkedésből. 23. A támogatásra jogosult munkavállalók megoszlása a következő: Kategória || Szám || Százalék Férfiak || 72 || 47,06 Nők || 81 || 52,94 EU-állampolgárok || 150 || 98,04 Nem EU-állampolgárok || 3 || 1,96 15 és 24 év közöttiek || 5 || 3,27 25 és 54 év közöttiek || 118 || 77,12 55 és 64 év közöttiek || 30 || 19,61 64 évesnél idősebbek || 0 || 0,00 24. A támogatásra jogosult munkavállalók közül hét küzd tartós egészségügyi problémával, illetve fogyatékos. 25. A foglalkozási csoportok szerinti megoszlás a következő: Kategória || Szám || Százalék Vezetők || 3 || 1,96 Felsőfokú képzettséget igénylő foglalkozást betöltők || 3 || 1,96 Technikusok és hasonló végzettségű egyéb szakmunkaerő || 20 || 13,07 Irodai munkaerő || 6 || 3,92 Szakképzettséget igénylő ipari munkaerő || 10 || 6,54 Berendezések és gépek kezelői || 110 || 71,89 Alacsonyabb szakképesítésű munkaerő || 1 || 0,65 26. Az 1927/2006/EK rendelet 7. cikkének megfelelően Dánia megerősíti, hogy az Alap végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz. Az érintett terület, valamint az ott működő hatóságok és érdekelt felek bemutatása 27. Skive a Midtjylland régió észak-nyugati részén, vidéken található. A lakosság az elmúlt években fokozatosan csökkent: 2011-ben 47 928 főre rúgott. A város területe 690,7 km2, népsűrűsége 69,5 lakos/km2. Skive ugyan a viszonylag periferikus helyzetben, Dánia egy vidéki régiójában fekszik, de az ipar jelentős szerepet játszik, a magánszférában tíz munkavállalóból három az ipari ágazatban dolgozik. 2006 óta azonban a fő iparágak elhagyták a várost, és 2008 és 2010 között Skive mintegy 2000 iparágazati munkahelyet veszített, részben a globalizáció miatt. 2011 júniusában a 3F (alacsony képzettségű munkavállalókat képviselő szakszervezet) tagjainak 12 %-a volt munkanélküli. Egy 2020-ra előrevetített, jövőbeni kompetenciaigényekre vonatkozó felmérés a Midtjylland régióban a következő új növekedési területeket azonosította: energia és környezetvédelem, az egészséggel kapcsolatos információs és kommunikációs technológiák, turizmus és élelmiszer-előállítás[7]. 28. 2007-ben Dánia a helyi és regionális önkormányzatokat átfogóan megreformálta, ami az önkormányzati hatóságok további hatáskörökkel való megbízásához vezetett. Az önkormányzatok a foglalkoztatás terén új, konkrét feladatokat kaptak. Helyi munkaügyi központokat hoztak létre, hogy a polgárok és az üzleti vállalkozások ugyanazon helyen férhessenek hozzá az állami foglalkoztatási intézkedésekhez. Továbbá helyi, regionális és nemzeti szinten a munkaerőpiac érdekelt feleit képviselő foglalkoztatási tanácsokat hoztak létre. 29. E kérelem tekintetében a fő érdekelt fél Skive városa. Más érdekelt felekről részletesebben a lenti 37. pont tesz említést. Az elbocsátások várható hatása a helyi, a regionális és az országos foglalkoztatásra 30. Mind a magas, mind az alacsony képesítést igénylő munkahelyek tekintetében a Flextronics Denmark volt a legjelentősebb munkáltató a városban. Bezárását a térség más fontos gyárainak bezárása, illetve tevékenységük áthelyezése előzte meg, pl. a következő vállalatok esetében: Metallic, Nørhaven, Jamo, Royal Greenland, Bodisen és Danish Crown, amelyek vagy megszűntek, vagy elhagyták a régiót. 31. A bezárásokat követően a magas képzettségű munkavállalók más ipari régiókba költöztek, míg a kevésbé iskolázott és alacsonyabb képzettségű munkavállalók inkább a helyben maradást és a munkanélküliséget választották. Mivel a Flextronics Denmarktól elbocsátott mintegy 190 munkavállaló alacsonyan képzett, a városban az alacsony képzettségű munkanélküliek aránya előreláthatóan két százalékponttal növekszik. 32. 2012 májusában a Midjutland foglalkoztatási régió felelős hatóságai felmérést tettek közzé a munkaerő-piaci helyzetről, amelyben egyértelműen megállapítják, hogy az alacsonyan képzett munkavállalók – férfiak és nők egyaránt – a többi csoporthoz viszonyítva jobban ki vannak téve a hosszú távú munkanélküliség kockázatának. A Flextronicstól elbocsátott alacsony képzettségű munkavállalók magas arányára való tekintettel e munkavállalók esetében magasabb az a kockázat, hogy hosszabb távon munkanélküliek maradnak. 33. A helyi hatóságok közvetlen összefüggést fedeztek fel az elbocsátott munkavállalók végzettségi szintje és a város demográfiai helyzete között, és a következő ördögi kör kialakulását vetítik előre: alacsony végzettség → munkanélküliség → romló demográfiai helyzet. Saját erőfeszítéseiken kívül az EGAA-forrásainak mozgósításával próbálják ezt visszafordítani. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 34. Az alábbi, a dán hatóságok által javasolt intézkedések egy összehangolt, személyre szabott szolgáltatáscsomagot alkotnak, és az elbocsátott munkavállalók munkaerő-piaci visszailleszkedésére irányulnak: – A már megszerzett képesítések és kompetenciák értékelése arra szolgál, hogy lerövidítse az (új) hivatalos képesítés – egyéni vagy csoportos képzés formájában történő – megszerzéséhez vezető utat. Ez az értékelés várhatóan különösen nagy súllyal esik latba a szakképzetlen munkavállalók esetében. – Képzési és oktatási tevékenységek: – A szakképzetlen munkavállalók számára a következő szolgáltatások kombinációja: általános ismeretek/oktatás – mely a szakképzéshez való hozzáférést vagy annak elvégzését teszi lehetővé; olvasási/írási készségek és számtanoktatás; szakképzés olyan ágazatok területén, melyek kedvező álláslehetőségeket kínálnak és további oktatási / szakképzési tanfolyamok, pl. alapképesítések és a vonatkozó bizonyítványok megszerzése az új ágazatokon területén. – A képzett munkavállalók számára (az irodai alkalmazottakat beleértve) különböző típusú képzések / ugyanazon a foglalkoztatási területen belül a munkavállaló képesítésének magasabb szintre emelésére irányuló felnőttoktatás (pl. szakmunkásokat technikussá képeznek át); speciális tanfolyamok kiegészítő készségek vagy bizonyítványok megszerzésére és a foglalkozás- vagy ágazatváltás érdekében elvégzendő új általános vagy szakképzés. – A vezetők, mérnökök és technikusok számára a személyre szabott csomag kiegészítő vagy hivatalos képesítések – mint például a projektmenedzsmentre és hasonló területekre vonatkozó bizonyítványok – megszerzése céljából speciális tanfolyamokat tartalmaz. Az egyes munkavállalók hosszú távú foglalkoztatási kilátásainak figyelembe vétele érdekében a képzési és oktatási tevékenységeket úgy alakították ki, hogy – bár nem kizárólag, de leginkább – azon ágazatokra összpontosítsanak, melyek a legutóbbi elemzések szerint fejlődési potenciállal rendelkeznek. – A saját vállalkozások indítása különös támogatásban részesül egy kétlépcsős folyamat révén, amely a helyi vállalkozási és turisztikai centrummal együttműködésben kerül végrehajtásra. E folyamat első lépcsője egy olyan tanfolyam, amely felméri, kiben mennyi vállalkozói készség rejlik. Kizárólag pozitív eredményt követően kerül sor a második lépcsőre; ez a tanfolyam egy üzleti terv kidolgozási folyamatát foglalja magában, egyéni tanácsadással, tájékoztató előadásokkal és más releváns, hálózatépítésre alkalmas csoportokkal tartott találkozókkal együtt. – Az újbóli elhelyezkedés egyéni esélyének javítása: Ez az intézkedés azokra a szakmai vagy vezetői készségekkel rendelkező munkavállalókra irányul, akiknek a Flextronics elhagyását követő belátható időszakon belül nem sikerült új állást találniuk. Az alapvető elgondolás az, hogy azoknak segítsenek, akik már rendelkeznek a szükséges készségekkel, de még nem sikerült új állást találniuk. Minden egyes munkavállalót egy hivatásos, az újbóli elhelyezkedés esélyének javítására (outplacement) specializálódott tanácsadó támogat, aki a munkavállalót a munkakeresés egy bizonyos időszaka alatt tanácsadással és kritikus észrevételekkel segíti. A cél, hogy e munkavállalók munkakeresési erőfeszítései a lehető leghamarabb a lehető legnagyobb hatást elérjék. – Napidíj: melyet naponta valamennyi jogosult munkavállalónak fizetnek, aki aktívan részt vesz az EGAA-intézkedésekben. A napidíjat a konkrét tevékenység időszakában nyújtják; ez az aktív munkaerő-piaci intézkedések szerves részét képezi, melyek az elbocsátott munkavállalók hosszú távú foglalkoztathatóságára, valamint a készségek és kompetenciák fokozására irányulnak. 35. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítési és adminisztrációs, irányítási, tájékoztatási és népszerűsítési, valamint értékelési és ellenőrzési tevékenységeket takarnak. A tájékoztató szórólapokon, egy erre a célra létrehozott weboldalon és az általános tájékoztatási tevékenységeken kívül sikertörténeteket gyűjtenek és mutatnak be időközönként a média és a nyilvánosság számára. Egy zárókonferenciát is szerveznek az EGAA-támogatásnak ebben az esetben kifejtett hatásáról. A teljes kiadás 6,48 %-ának megfelelő végrehajtási kiadás aránya magasabb, mint általában, mivel ez egy viszonylag kis ügy, ugyanakkor abszolút értékben néhány költség megközelíti azokat a költségeket, amelyek egy nagyobb ügy irányításához szükségesek. Az értékelés költségei egy külső tanácsadó szolgáltatásait is tartalmazzák. 36. A dán hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A dán hatóságok az összköltséget 2 109 093 EUR-ra, ebből a személyre szabott szolgáltatásokhoz kapcsolódó kiadásokat 1 972 381 EUR-ra, az EGAA végrehajtásához kapcsolódó kiadásokat pedig 136 712 EUR-ra (az összköltség 6,48 %-ára) becsülik. Az EGAA-ból igényelt teljes hozzájárulás összege 1 370 910 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) A képesítések és a kompetenciák értékelése || 110 || 537 || 59 070 Általános oktatás a szakképzetlen munkavállalók számára || 50 || 6 040 || 302 000 Szakképzés a szakképzetlen munkavállalók számára || 60 || 8 054 || 483 240 Szakképzés a szakképzett munkavállalók számára || 11 || 12 904 || 141 944 Technikai tanfolyamok technikusok számára || 20 || 10 738 || 214 760 Speciális tanfolyamok vezetők és mérnökök számára || 6 || 4 295 || 25 770 Előkészítő tanfolyamok jövőbeni vállalkozók számára || 20 || 1 342 || 26 840 Üzleti tervek kidolgozása és tanácsadás || 10 || 1 275 || 12 750 Az újbóli elhelyezkedés egyéni esélyének javítása || 20 || 1 342 || 26 840 Napidíjak || 153 || 4 439 || 679 167 Az összes személyre szabott szolgáltatás részösszege || || 1 972 381 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek és adminisztráció || || 59 866 Irányítás || || 32 886 Tájékoztatás és népszerűsítés || || 18 792 Értékelés || || 20 134 Ellenőrzési tevékenységek || || 5 034 Az EGAA végrehajtásához kapcsolódó kiadások részösszege || || 136 712 Becsült költségek összesen || || 2 109 093 EGAA-hozzájárulás (az összköltségek 65 %-a) || || 1 370 910 37. Dánia megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket, és hogy megtette a szükséges intézkedéseket az uniós alapokból származó kettős finanszírozás megelőzésére. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja(i) 38. Dánia 2012. március 21-én kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 39. A Flextronics Denmark küszöbön álló bezárásának bejelentését követően a dán munkaügyi központ egy munkacsoport felállítását kezdeményezte. A cég képviselői, az alkalmazottak, a dán munkaügyi központ és az F3 Szakszervezet rendszeresen találkoztak, és a munkacsoport, valamint a munkaügyi központ által kezdeményezett kérelem kidolgozását koordinálták. A munkaügyi központ a szociális partnerekkel folyamatos konzultációt folytatott a felkínált szolgáltatások minőségére és relevanciájára vonatkozóan. 40. A dán hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 41. Az 1927/2006/EK rendelet 6. cikkében foglalt kritériumok tekintetében a dán hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 42. Dánia értesítette a Bizottságot, hogy a pénzügyi hozzájárulásokat is az Európai Szociális Alap (ESZA) kiosztását és felügyeletét ellátó hatóságok és szervek fogják irányítani és ellenőrizni. Finanszírozás 43. Dánia kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 370 910 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció a Dánia által rendelkezésre bocsátott információkon alapul. 44. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 45. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 46. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú egyeztetést annak érdekében, hogy az EGAA igénybevételének szükségességét és az igényelt összeget illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 47. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 48. 2012-ben az EGAA igénybevételére eddig benyújtott javaslatoknak a költségvetési hatóság mindkét ága általi jóváhagyása után a 04 05 01 költségvetési tételben eredetileg rögzített kifizetési előirányzatok teljes felhasználásra kerülnek, így nem elegendők ahhoz, hogy fedezzék az ezen kérelem teljesítéséhez szükséges összeget. Az EGAA költségvetési tételét terhelő kifizetési előirányzatok emelését fogják kérelmezni – rendelkezésre álló előirányzati forrás megállapítása esetén átcsoportosítás vagy a költségvetés módosítása útján. A kérelemben igényelt 1 370 910 EUR összegre az ebben a költségvetési tételben előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2011/013 DK/Flextronics” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodásra[8] és különösen annak 28. cikkére, tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[9] és különösen annak 12. cikke (3) bekezdésére, tekintettel az Európai Bizottság javaslatára[10], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Dánia a Flextronics International Denmark A/S vállalatnál történt elbocsátásokra tekintettel 2011. december 21-én az EGAA igénybevételére irányuló kérelmet nyújtott be, majd 2012. augusztus 23-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 1 370 910 EUR rendelkezésre bocsátására tesz javaslatot. (5) Az EGAA-t ezért igénybe kell venni a Dánia által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 1 370 910 EUR összeget bocsátanak rendelkezésre kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az 1927/2006/EK rendelet 3. cikkének harmadik bekezdése szerint. [4] http://www.circuitsassembly.com/cms/component/content/article/159/10901-ems-top-50 [5] http://investors.flextronics.com/phoenix.zhtml?c=98555&p=irol-irhome [6] http://www.electronics.ca [7] http://www.newinsight.dk/en/projekter/vis/projectName/analyse-af-virksomhedernes-kompetencebehov-i-holstebro-skive-struer-og-lemvig [8] HL C 139., 2006.6.14., 1. o. [9] HL L 406., 2006.12.30., 1. o. [10] HL C […], […], […]. o.